text: Вижте акцентите от броя на вестник "Труд" в петък, 25 август 2017 – Труд
  Вижте акцентите от броя на вестник "Труд" в петък, 25 август 2017
  24.08.2017 • 20:40
  Издиша студентският балон
  Студентският балон издиша. Раздутата бройка за прием на първокурсници държавна поръчка, административните грешки, големият брой вузове и съмнителното качество на образованието в много специалности водят до отлив на студенти. Всички университети, с изключение на онези, които подготвят медици, са принудени да правят четвърто класиране, а някои и пето. Причина са останалите незаети места.
  Превозвачи искат
  Борисов да се опъне на Макрон
  Буквално часове преди знаковата визита на френския президент Еманюел Макрон у на нас от Съюза на международните превозвачи изпратиха остро писмо до премиера Бойко Борисов, в което се казва, че Франция прекрачва "червени линии" в автомобилния транспорт. В него от Съюза настояват на днешната среща с Макрон българският министър-предедател да постави с достатъчна категоричност въпроса, свързан с новите социални правила на ЕС в сектора на автомобилния транспорт.
  Огромен пожар
  избухна над Кресненското дефиле
  Пожар избухна на широк фронт между селата Мечкул и Стара Кресна над Кресненското дефиле вчера. Огромни облаци дим можеха да се видят на километри от пътуващите по главния път Е-79 за Гърция.
  Сигналът за огненото бедствие е бил подаден към 13,50 ч, след като пушеците били забелязани от наблюдателна кула . Заради силния вятър пламъците бързо се разпрострели на площ от 500 декара с треви и храсти, след което навлезли в смесена гора с иглолистни и широколистни насаждения.
  Николина Ангелкова, министър на туризма, пред "Труд":
  България привлича повече туристи с качествен продукт
  С министъра на туризма разговаря Любен Лесидренски
  Буксуващият "Брекзит"
  За да се бави един процес толкова много време става дума за пари. Много пари. Лондон излезе с нова идея какво означава "раздяла", според Обединеното кралство – анализ на Благовест Бенишев